सनातन विद्यालय का वार्षिकोत्सव मना
नगरपरिषद अंतर्गत शिक्षण संस्थान सनातन विद्या निकेतन रेहला का वार्षिकोत्सव समारोह उल्लासपूर्वक मनाया गया। कार्यक्रम का शुभारंभ वय सीनेट सदस्य प्रो. एससी मिश्रा ने किया। बतौर विशिष्ट अतिथि ऋषिकुल वैश्विक संस्थान के अध्यक्ष डाॅ. राजेश्वर पांडेय, डाॅ. विजय प्रसाद शुक्ला, रामरेखा पांडेय, शिंटू सिंह, प्रो. संतोष मिश्रा, आदि विशिष्ट जन उपस्थित थे।
संक्षिप्त संबोधन में मुख्य अतिथि प्रो. एससी मिश्रा ने अंग्रेजियत की दौर में सनातन विद्या निकेतन द्वारा भारतीय गुरुकुल पद्धति पर आधारित बच्चों को शिक्षा प्रदान करने को एक सराहनीय कदम बताया। डाॅ. राजेश्वर पांडेय डाॅ. विजय शुक्ला ने अपने सारगर्भित संबोधन में सनातन धर्म वय उसकी भारतीय संस्कृति पर प्रभाव शिक्षा में महत्व के संबंध में प्रभारी विचार रखा। इस क्रम में विद्यालय के प्राचार्य वीएनएस पिल्लई ने विद्यालय के लगभग एक दशक का सफरनामा को उपस्थित जनो के समक्ष रखा।
बच्चोंने दी मनमोहक प्रस्तुति
वार्षिकोत्सवके अवसर पर स्कूली छात्र-छात्राओं ने गीत- संगीत नृत्य के भावपूर्ण एकल और सामूहिक प्रस्तुति से उपस्थित अभिभावकों और विशिष्टजनों का दिल जीत लिया। विशेषकर छात्राओं की मंडली में शिवानी सिंह ग्रुप श्रेया सुहासिनी की गणेश सरस्वती वंदना के अलावा फिल्मी गीतों पर मोहक अदाओं के साथ नृत्य प्रस्तुति की खूब सराहना मिली। उसके अलावा नाटक विशेषकर छोटे बच्चों के विविध रंगी फैंसी परेड काफी प्रभावी रही।
hin_Deva hin_Deva hin_Deva hin_Deva hin_Deva